|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus  |
| įsakymu Nr. |

**PARAMOS TEIKIMO SMULKIOJO IR VIDUTINIO VERSLO SUBJEKTAMS KLAIPĖDOS MIESTO SAVIVALDYBĖS BIUDŽETO LĖŠOMIS DALINIO FINANSAVIMO PROJEKTŲ KONKURSO SĄLYGŲ APRAŠAS**

|  |  |
| --- | --- |
| **Eil. Nr.** |  **I. Finansuojamos veiklos** |
| 1. 1
 | Dalinai finansuojami smulkiojo ir vidutinio verslo (toliau – SVV) subjektų projektai, susiję su Klaipėdos miesto reprezentavimu per ekonominį, socialinį ir kūrybinį aktyvumą verslo srityje bei ekonominę ir (ar) socialinę vertę kuriančiomis idėjomis. |
|  | 1. Rinkos veiklos plėtra (turimos rinkos plėtra įtraukiant naujus segmentus).
2. Paslaugų teikimo būdų plėtra.
3. Investicijos į inovacijas (automatizavimas, procesų skaitmenizavimas, naujosios technologijos ir pan.).
4. Miesto viešųjų erdvių įveiklinimas SVV subjektų bendradarbiavimo pagrindu, turintis tęstinį pobūdį ir verslą skatinantį poveikį daugumai toje erdvėje ir aplink ją esančių verslo subjektų.

Prioritetas teikiamas:* + - 1. projektams, kuriais siekiama bendradarbiavimo pagrindu (kai projektą įgyvendins daugiau nei vienas SVV subjektas) įgyvendinti inovatyvias idėjas;
			2. projektams, kurių veikla vykdoma Klaipėdos miesto senamiesčio ir (arba) konversinėse teritorijose;
			3. iki 36 mėn. Klaipėdos miesto savivaldybėje veikiantiems SVV subjektams.
 |
| 3. | Verslo projektui, reprezentuojančiam Klaipėdos miestą, skiriama iki 80 proc. bendros projekto vertės, bet ne daugiau kaip 15 000,00 Eur.  |
| **II. Reikalavimai pareiškėjams** |
| 4. | Paraiškas projektų finansavimui gauti gali teikti: 1. Lietuvos Respublikos įstatymų nustatyta tvarka Klaipėdos miesto savivaldybėje įregistruoti SVV subjektai, išskyrus Klaipėdos miesto savivaldybės biudžetinės ir viešosios įstaigos (Savivaldybės biudžetinės ir viešosios įstaigos gali būti projekto partnerėmis). Ši nuostata negalioja kitiems juridiniams asmenims, su kuriais pasirašyta bendradarbiavimo sutartis projekto įgyvendinimui.2. SVV subjektų grupė susibūrusi bendradarbiavimo pagrindu įgyvendinti projektą (toliau – SVV grupė) arba SVV subjektai, planuojantys projektą įgyvendinti kartu su ne SVV subjektais ir pasirašę partnerystės sutartį (toliau – Partneriai), kurie siekia reprezentuoti Klaipėdos miestą per ekonominį, socialinį ar kūrybinį aktyvumą verslo srityje bei įgyvendinti ekonominę ir (ar) socialinę vertę kuriančias inovatyvias idėjas.3. SVV subjektai (SVV grupės nariai arba Partneriai) prieš kuriuos nėra pradėtos bankroto, reorganizavimo ar likvidavimo procedūros.4. SVV subjektas, SVV grupė bei Partneriai, kurie įvykdęs visus įsipareigojimus, susijusius su mokesčių mokėjimu. |
| 5. | Papildomos sąlygos pareiškėjams: paraišką, kai projektą įgyvendina daugiau nei vienas subjektas, turi teisę teikti tik vienas SVV subjektas, pasirašęs bendradarbiavimo sutartį projektui įgyvendinti su kitais juridiniais asmenimis. |
| **III. Bendrosios sąlygos paraiškoms** |
| 6. | Pareiškėjas turi savo arba bendradarbiavimo sutartyje nurodytų partnerių lėšomis finansuoti ne mažiau nei 20 procentų viso projekto poreikio (išlaidų), kaip tai numatyta Paramos teikimo smulkiojo ir vidutinio verslo subjektams Klaipėdos miesto savivaldybės biudžeto lėšomis tvarkos aprašo, patvirtinto Klaipėdos miesto savivaldybės tarybos 2019 m. liepos 25 d. sprendimu Nr. T2-224 „Dėl Paramos teikimo smulkiojo ir vidutinio verslo subjektams Klaipėdos miesto savivaldybės biudžeto lėšomis tvarkos aprašo patvirtinimo“, 11 punkte. Pareiškėjo arba partnerių indėlis turi būti pagrįstas dokumentais. |
| 7. | Projektas gali būti finansuojamas tik vieną kartą. Nustačius, kad tas pats projektas dalyvavo kituose Klaipėdos miesto savivaldybės administracijos skelbtuose projektų dalinio finansavimo konkursuose ir gavo finansavimą, antrą kartą skirtas finansavimas (kaip neteisėtas) grąžinamas Savivaldybės administracijai per 20 darbo dienų. |
| 8. | Vienas SVV subjektas gali teikti ne daugiau kaip 3 (tris) projektų paraiškas skirtingoms, šiame Apraše nustatytoms finansavimo veikloms. |
| 9. | Už paraiškoje pateiktos informacijos teisingumą atsako pareiškėjas. |
| 10. | Projekto paraiškos teikėjas turi pateikti šiuos dokumentus: 1. paraišką ir jos priedus;
2. Bendradarbiavimo sutartį (jei projektą įgyvendina SVV grupė) arba partnerystės sutartį (jei projektą įgyvendina SVV subjektas su Partneriais);
3. paraiškoje nurodytus pridėti dokumentus.
 |
| 11. | Nefinansuojamos: * + - 1. veiklos, susijusios su alkoholinių gėrimų, tabako gamyba, prekyba, vartojimu, azartinių lošimų ir lažybų organizavimu, lombardų, draudimo, brokerių veikla;
			2. bankrutuojančių, likviduojamų ar restruktūrizuojamų pareiškėjų veiklos;.
			3. projekto parengimo išlaidos;
			4. baudos, delspinigiai, išlaidos finansinėms nuobaudoms;
			5. bylinėjimosi išlaidos;
			6. išlaidos paskolų palūkanoms ir skolų padengimo išlaidos;
			7. projekto veiklai reikalingų patalpų, nuosavybės teise priklausančių pareiškėjui ar Partneriui, nuomos išlaidos. Taip pat kai patalpų nuomos suma yra daugiau kaip 20 proc. visų iš Klaipėdos miesto savivaldybės prašomų finansuoti išlaidų;
			8. projekto įgyvendinimo išlaidos, finansuojamos iš kitų finansavimo šaltinių;
			9. išlaidos, skirtos veikloms, kurios bet kokiomis formomis, metodais ar būdais pažeidžia Lietuvos Respublikos Konstituciją, įstatymus ir kitus teisės aktus.
 |
| **IV. Kvietimo teikti paraiškas skelbimas ir tvarka** |
| 12. | Kvietimas teikti projektų paraiškas skelbiamas lietuvių kalba Savivaldybės interneto svetainėje www.klaipeda.lt. |
| 13. | Projektų paraiškos priimamos kvietime numatytu terminu, kuris turėtų būti ne trumpesnis kaip 15 darbo dienų. |
| 14. | Paraiškos iki kvietime nurodyto termino pabaigos turi būti pateiktos Savivaldybės administracijai vienu iš nurodytų būdų:1. Tiesiogiai arba naudojantis pašto pasiuntinių teikiamomis paslaugomis Klientų aptarnavimo skyriui (paraiškos teikiamos užklijuotame voke (pakete), ant kurio turi būti nurodyta: „PARAIŠKA“, finansinės paramos priemonės, pagal kurią teikiamas projektas, pavadinimas ir pareiškėjo pavadinimas bei adresas). Paraiškai susegti nenaudojamos spiralinio ar terminio įrišimo priemonės, įmautės, visi byloje pateikiami dokumentai turi būti A4 formato, išskyrus atvejus, kai kitų įstaigų išduotų dokumentų formatas yra kitoks. Paraiška turi būti pasirašyta pareiškėjo vadovo ar jo įgalioto asmens. Kartu su paraiškos originalu turi būti pateikta ir elektroninė paraiškos kopija skaitmeninėje laikmenoje (1 failas PDF formatu);2. Naudojantis nacionaline elektroninių pranešimų ir elektroninių dokumentų pristatymo fiziniams ir juridiniams asmenims sistema „E. pristatymas“ (toliau – E. pristatymo sistema). Paraiška turi būti pasirašyta pareiškėjo vadovo ar jo įgalioto asmens. |
| 15. | Kitais nei kvietime nurodytais adresais ir būdais pateiktos arba po kvietime nustatyto termino pabaigos pateiktos paraiškos nepriimamos ir nevertinamos. |
| 16. | Už paraiškoje pateiktos informacijos teisingumą atsako pareiškėjas. Už paraiškos popierinio varianto (jeigu toks teikiamas) ir elektroninės kopijos turinio tapatumą atsako pareiškėjas. Nustačius, kad elektroninės kopijos turinys neatitinka popierinio varianto turinio, vadovaujamasi paraiškos popieriniame variante pateikta informacija. |
| 17. | Siekiant užtikrinti paraiškų vertinimo skaidrumą ir pareiškėjų lygiateisiškumą, paraiškų taisymas, tikslinimas, pildymas ar papildomas dokumentų teikimas pareiškėjų iniciatyva po jų pateikimo Savivaldybės administracijai yra negalimas, išskyrus pažymų ir kitų dokumentų, dėl kurių išdavimo buvo kreiptasi į kompetentingas institucijas ar kitas įstaigas ir kurių atsakymas nebuvo gautas teikiant paraišką, pateikimą. Skyrius, pastebėjęs trūkumų administracinės atitikties ir tinkamumo vertinimo metu, paraiškoje nurodytu projekto vykdytojo elektroninio pašto adresu apie tai informuoja pareiškėją, nustatydamas ne trumpesnį nei 5 darbo dienų terminą vienkartiniam trūkumų pašalinimui. |
|  | **V. Paraiškų vertinimas ir sprendimo dėl finansavimo priėmimas** |
| 18. | Savivaldybės administracijai pateiktų paraiškų vertinimą sudaro trys etapai:1. Administracinės atitikties ir tinkamumo vertinimo; 2. Projekto naudingumo vertinimo (individualus ir kolegialus);3. Smulkiojo ir vidutinio verslo tarybos (toliau – SVVT) rekomendacijų. |
| 19. | Administracinės atitikties ir tinkamumo vertinimas turi būti atliktas ne vėliau kaip per 10 darbo dienų nuo kvietime nurodyto paraiškų teikimo termino pabaigos, tačiau argumentuotu Savivaldybės administracijos sprendimu šis terminas gali būti pratęstas iki 5 darbo dienų ir apie tai skelbiama Savivaldybės interneto svetainėje www.klaipeda.lt. |
| 20. | Nustačius, kad paraiška neatitinka Apraše ir kvietime nustatytų administracinių reikalavimų, tokia paraiška nesvarstoma. Ekonominė plėtros grupė (toliau – EPG) per 5 darbo dienas paraiškoje nurodytu elektroninio pašto adresu informuoja pareiškėją, nurodydama paraiškos atmetimo priežastis ir šio sprendimo apskundimo tvarką. |
| 21. | Sprendimą dėl projekto finansavimo priima Savivaldybės administracijos direktorius, atsižvelgdamas į SVVT posėdžio protokolu įformintas rekomendacijas, ne vėliau kaip per 30 darbo dienų nuo paraiškų teikimo termino pabaigos, tačiau argumentuotu EPG siūlymu šis terminas gali būti pratęstas iki 10 darbo dienų ir apie tai skelbiama Savivaldybės interneto svetainėje www.klaipeda.lt. |
| 22. | Finansuojamų projektų sąrašas nurodant pareiškėjų pavadinimus ir projektų pavadinimus, balų vidurkį, skirtas lėšas, tvirtinamas Savivaldybės administracijos direktoriaus įsakymu ir skelbiamas Savivaldybės interneto svetainėje www.klaipeda.lt ne vėliau kaip per 5 darbo dienas nuo įsakymo įsigaliojimo dienos. |
| 23. | Pareiškėjas, kurio įgyvendinamam projektui skirtas finansavimas, ne vėliau kaip per 10 darbo dienų po pranešimo apie skirtą finansavimą pateikia Savivaldybės administracijai sutarčiai parengti būtinus duomenis ir (ar) dokumentus. Sutartį pasirašo įgaliotas pareiškėjo asmuo, o sąmatą prie sutarties papildomai privalo pasirašyti už pareiškėjo buhalterinę apskaitą atsakingas asmuo.  |
| 24. | Jeigu pareiškėjas iki nustatyto termino pabaigos Savivaldybės administracijai nepateikia pasirašytos sutarties, toks projektas nefinansuojamas ir jam skirtos lėšos Savivaldybės administracijos direktoriaus įsakymu gali būti paskirtos kitam pagal surinktus balus sąraše po jo einančiam projekto vykdytojui. |
| 25. | Sutartis įsigalioja nuo tos dienos, kai ją pasirašo abi sutarties šalys, ir galioja, kol šalys įvykdo visus joje numatytus įsipareigojimus arba kol sutartis bus nutraukta. |

\_\_\_\_\_\_\_\_\_\_\_\_\_\_\_\_\_